stanford-oval/wikipedia huggingface dataset:
เพลงอนิเมะ
นักร้อง

นักร้องเพลงการ์ตูนนั้นส่วนใหญ่มักจะมีชื่อเสียงในการเป็นนักร้องเจ-ป็อปมาแล้วหรือเป็นนักร้องมือใหม่
นักร้อง > นักร้องเพลงการ์ตูนที่มีชื่อเสียงในปัจจุบัน

มิซึกิ นานะ
อิจิโร่ มิซึกิ
อากิระ คุชิดะ
ทาคายูกิ มิยาอุจิ
ฮิโรโนบุ คาเงยามะ
ชินอิจิ อิชิฮาระ
MOJO
โคจิ วาดะ
ริกะ มาสึโมโตะ
ทาคาโยชิ ทานิโมโตะ
นักร้อง > นักร้องเพลงการ์ตูนที่มีชื่อเสียงในอดีต

อิซาโอะ ซาซากิ
ยูคิ ฮิเดะ
ทัตสึยะ เมเอดะ
ฮิโรโกะ อาซาคาวะ
มาซาโตะ ชิมอน
อุชิโอะ ฮาชิโมโตะ
วงดนตรี

วงดนตรีของญี่ปุ่นนั้นจะมีวงที่ร้องเพลงแนวการ์ตูนอยู่บ้างเช่น
วงดนตรี > วงดนตรีในปัจจุบัน

ไชคิก เลิฟเวอร์
JAM Project
RIDER CHIPS
Project DMM
Project.R
วงดนตรี > วงดนตรีในอดีต

โคโรงิ'73
ชาร์ด
MAKE-UP
ค่ายเพลง

ในค่ายเพลงญี่ปุ่นมักจะมีธุรกิจเพลงแนวการ์ตูนอยู่บ้างเช่น
ค่ายเพลง > ค่ายเพลงในปัจจุบัน

โคลัมเบียมิวสิก อินเตอร์เทนเมนท์
Avex mode
Lantis
ค่ายเพลง > ค่ายเพลงในอดีตหรือเลิกทำแล้ว

ฟอร์เต้มิวสิก อินเตอร์เทนเมนท์
แหล่งข้อมูลอื่น

anison.info (ญี่ปุ่น)
เพลิงโอลิมปิก

คบเพลิงโอลิมปิกในการแข่งขันกีฬาโอลิมปิกฤดูหนาว ณ เมืองซอลต์เลกซิตี (Salt Lake City) รัฐยูทาห์ สหรัฐอเมริกา พ.ศ. 2545
เพลิงโอลิมปิก (อังกฤษ: Olympic Flame, Olympic Fire, Olympic Torch, Olympic Light, Olympic Eye, Olympic Sun) เป็นสัญลักษณ์ที่ใช้ในกระบวนการโอลิมปิก นอกจากนี้ยังเป็นสัญลักษณ์ของความต่อเนื่องระหว่างการแข่งขันโบราณและการแข่งขันเกมสมัยใหม่ หลายเดือนก่อนการแข่งขันกีฬาโอลิมปิก เพลิงโอลิมปิกจะจุดขึ้นที่โอลิมเปีย ประเทศกรีซ พิธีนี้เป็นการเริ่มต้นการวิ่งคบเพลิงโอลิมปิก ซึ่งจะสิ้นสุดอย่างเป็นทางการด้วยการจุดกระถางคบเพลิงโอลิมปิกในระหว่างพิธีเปิดของการแข่งขันกีฬาโอลิมปิก จากนั้นเปลวไฟจะยังคงลุกอยู่ในกระถางตลอดการแข่งขัน จนกระทั่งดับลงในระหว่างพิธีปิดโอลิมปิก
เพลิงที่ใช้จุดในการแข่งขันกีฬาโอลิมปิก เป็นสัญลักษณ์และอนุสรณ์ถึงเพลิงที่เทพโพรมีเทียสขโมยจากเทพเจ้าซุสมามอบให้แก่มนุษยชาติมีไว้บริโภคเป็นครั้งแรก การจุดคบเพลิงโอลิมปิกเป็นประเพณีปฏิบัติตั้งแต่สมัยกรีกโบราณที่ต้องรักษาให้เพลิงโชติช่วงตลอดการแข่งขันกีฬาดังกล่าว
สำหรับการแข่งขันกีฬาโอลิมปิกยุคปัจจุบัน ประเพณีการจุดเพลิงเช่นว่านี้ได้รับการฟื้นฟูอีกครั้งในการแข่งขันกีฬาโอลิมปิกฤดูร้อนครั้งที่ 9 ณ กรุงอัมสเตอร์ดัม พ.ศ. 2471 สืบมาจนทุกวันนี้ ส่วนการส่งผ่านและวิ่งซึ่งคบเพลิงโอลิมปิกจากประเทศกรีซผ่านประเทศเครือข่ายต่าง ๆ ไปยังประเทศเจ้าภาพจัดการแข่งขันนั้นมีนายคาร์ล ไดเอ็ม (Carl Diem) และนายโยเซฟ เกิบเบลส์ (Joseph Goebbels) เป็นผู้ริเริ่มในการแข่งขันกีฬาโอลิมปิก ณ กรุงเบอร์ลิน พ.ศ. 2479
ประวัติ > โบราณกาล

ในสมัยกรีกโบราณ เพลิงถือว่าไฟเป็นสัญลักษณ์แห่งเทพดาด้วยเชื่อถือกันว่าเทพโพรมีเทียสขโมยจากเทพเจ้าซุสลงมามอบให้แก่มนุษยชาติมีไว้บริโภคเป็นครั้งแรก ดังนั้น จึงมีการจุดและรักษาเพลิงให้โชติช่วงไว้ตลอด ณ ศาสนสถานหลายแห่งในเมืองโอลิมเปีย (Olympia) ประเทศกรีซ เช่นเดียวกับในการแข่งขันกีฬาโอลิมปิกอันมีขึ้นเพื่อเฉลิมเกียรติของเทพเจ้าซุส ที่มีการจุดและรักษาเพลิงไว้ ณ วิหารของซุสและวิหารแห่งเทวีเฮรา (Hera) ภริยาของซุส
ปัจจุบัน ในการแข่งขันกีฬาโอลิมปิกแต่ละครั้ง จะเริ่มจุดเพลิงโอลิมปิกขึ้นเป็นหนแรกจากวิหารแห่งเทวีเฮราที่ประเทศกรีซ
ประวัติ > ปัจจุบัน

ในการแข่งขันกีฬาโอลิมปิกปัจจุบัน ประเพณีการจุดและรักษาเพลิงไว้เช่นเดียวกับสมัยโบราณได้รับการฟื้นฟูขึ้นในการแข่งขันกีฬาโอลิมปิกฤดูร้อน ณ กรุงอัมสเตอร์ดัม พ.ศ. 2471 โดยพนักงานการไฟฟ้าแห่งอัมสเตอร์ดัมผู้หนึ่งเป็นผู้จุดเพลิงโอลิมปิกปัจจุบันเพลิงแรกขึ้น ณ หอมาราทอนทาวเวอร์ (Marathon Tower) ที่สนามกีฬาโอลิมปิก กรุงอัมสเตอร์ดัม
ส่วนประเพณีการส่งผ่านและวิ่งซึ่งคบเพลิงโอลิมปิกระหว่างประเทศที่เกี่ยวข้องไปสิ้นสุดยังประเทศเจ้าภาพจัดการแข่งขันนั้น มีนายคาร์ล ไดเอ็ม (Carl Diem) และนายโยเซฟ เกิบเบลส์ (Joseph Goebbels) เป็นผู้ริเริ่มในการแข่งขันกีฬาโอลิมปิกครั้งที่ 11 ณ กรุงเบอร์ลิน พ.ศ. 2479
ประเพณีการส่งคบเพลิงผ่านระหว่างประเทศดังกล่าวเป็นกลยุทธ์ทางการโฆษณาชวนเชื่อบทหนึ่งของอดอล์ฟ ฮิตเลอร์ ผู้ต้องการเชื่อมโยงปรัมปรากรีกโบราณเข้ากับตนเอง เพราะมีความเชื่อส่วนตัวว่าชาวกรีกโบราณเป็นอารยชนผู้เป็นรากเหง้าของชาวเยอรมัน ฮิตเลอร์เห็นว่าการแข่งขันกีฬาจากสมัยโบราณย่อมเป็นหนทางอันประเสริฐที่จะแสดงและอธิบายความเชื่อดังกล่าวของตน
ทั้งนี้ ในการแข่งขันกีฬาโอลิมปิกส่วนใหญ่จะกำหนดให้มีผู้วิ่งคบเพลิง และการส่งคบเพลิงผ่านระหว่างประเทศได้กระทำหลายทาง เช่น ทางเรือใน พ.ศ. 2491 ผ่านช่องแคบอังกฤษ และทางอากาศเป็นครั้งแรกใน พ.ศ. 2495 ไปยังกรุงเฮลซิงกิ อนึ่ง ใน พ.ศ. 2499 ซึ่งการแข่งขันขี่ม้าได้ย้ายจากเมืองเมลเบิร์นมาจัดที่กรุงสต็อกโฮล์ม ได้มีการวิ่งคบเพลิงโอลิมปิกไปบนหลังม้าอีกด้วย
พิธีการหลัก > การจุดเพลิงโอลิมปิก

การจุดเพลิงโอลิมปิกจะเริ่มต้นก่อนการแข่งขันเป็นเวลาหลายเดือน ซึ่งการจุดเพลิงโอลิมปิกจะจัดที่เดียวกับการแข่งขันโอลิมปิกสมัยโบราณ ณ เมืองโอลิมเปีย, ประเทศกรีซ ผู้หญิงที่จุดเพลิงจะต้องเป็นหญิงพรหมจรรย์ทั้งหมด 11 คน ซึ่งจะจุดเพลิงที่วิหารฮีรา โดยใช้จานสะท้อนแบบพาราโบลา ซึ่งมีแสงจากดวงอาทิตย์มาเป็นรังสีที่จะทำให้เพลิงจุดประกาย
พิธีการหลัก > การวิ่งคบเพลิงโอลิมปิก

ดูเพิ่ม: รายชื่อการวิ่งคบเพลิงโอลิมปิก
หลังจากเพลิงได้จุดขึ้นมา เพลิงโอลิมปิกจะถูกนำไปวิ่งทั่วประเทศกรีซ ต่อจากนั้นจะทำพิธีส่งมอบเพลิงโอลิมปิกแก่ประเทศเจ้าภาพ ณ สนามกีฬาพานาธิเนอิก ในกรุงเอเธนส์ การวิ่งคบเพลิงโอลิมปิกจะสิ้นสุดเมื่อนักวิ่งคนสุดท้ายได้จุดคบเพลิงอย่างเป็นทางการในพิธีเปิดการแข่งขัน นักวิ่งคนสุดท้ายจะถูกเก็บเป็นความลับ โดยส่วนใหญ่จะเป็นนักกีฬาที่มีชื่อเสียงของประเทศเจ้าภาพ
พิธีการหลัก > การวิ่งคบเพลิงโอลิมปิก > การดับของเพลิง

โดยปรกติแล้ว เป็นความรับผิดชอบของผู้เกี่ยวข้องที่จะต้องระแวดระวังไม่ให้เพลิงในคบดับตั้งแต่ช่วงการจุดแรกเริ่มและการส่งคบเพลิงผ่านระหว่างประเทศ จนกว่าจะมีพิธีปิดการแข่งขันกีฬาโอลิมปิกครั้งนั้น เพื่อการนี้ ได้มีมาตรการป้องกันหลากประเภท เป็นต้นว่า มีการส่งคบเพลิงหลายอันไปในการส่งผ่านระหว่างประเทศเพื่อกันเหตุไม่พึงประสงค์และเพื่อหลอกล่อผู้ไม่ประสงค์ดี หรือมีการส่งคบสำรองไปด้วย ในกรณีที่เพลิงดับกลางคัน จะได้มีการจุดขึ้นใหม่จากคบสำรองที่ส่งไปพร้อมกันนั้น ด้วยเหตุนี้ ย่อมเชื่อมั่นได้ว่าเพลิงที่ใช้จุดในการแข่งขันกีฬาโอลิมปิกทุกแห่งมีที่มาจากต้นเพลิงที่จุดขึ้นในพิธีที่ประเทศกรีซ
อย่างไรก็ดี ในกระบวนการตั้งแต่พิธีจุดเพลิง การส่งคบเพลิงผ่านระหว่างประเทศ ตลอดจนการจุดเพลิงในพิธีเปิดการแข่งขัน ไม่จำเป็นต้องใช้คบอันเดียวกัน แต่เพลิงในคบนั้นย่อมมีที่มาจากต้นเพลิงในพิธีที่ประเทศกรีซอยู่แล้ว
กรณีคบเพลิงโอลิมปิกดับอันเป็นที่จดจำได้มากที่สุดกรณีหนึ่งได้แก่ในคราวแข่งขันกีฬาโอลิมปิกฤดูร้อน ณ เมืองมอนเทรออล (Montreal) รัฐควิเบก ประเทศแคนาดา พ.ศ. 2519 ซึ่งเป็นเพราะพายุฝนที่ซัดทั่วบริเวณการแข่งขันอย่างรุนแรงหลังวันพิธีเปิดไม่กี่วัน และเจ้าหน้าที่ที่รับผิดชอบอยู่ได้แอบจุดเพลิงขึ้นใหม่โดยใช้เพลิงจากบุหรี่ของตน คณะกรรมการอำนวยการจัดการแข่งขันจึงเร่งนำคบที่สำรองมาจากต้นเพลิงไปจุดขึ้นใหม่อย่างเป็นทางการอีกครั้ง
อีกกรณีหนึ่งเป็นคราที่คบเพลิงโอลิมปิกไปถึงสนามกีฬาพานาเทแน็ก (Panathinaiko Stadium) กรุงเอเธนส์ ในการแข่งขันกีฬาโอลิมปิกฤดูร้อน ณ ประเทศกรีซ พ.ศ. 2547 และเมื่อนางไจแอนนา แองเจโลพูโลส-ดาสกาลากี (Gianna Angelopoulos-Daskalaki) กรรมการอำนวยการจัดการแข่งขัน จะได้จุดเพลิงในกระถางระหว่างพิธีเปิดการแข่งขัน บังเกิดพายุพัดอย่างแรงเป็นเหตุให้เพลิงในคบดับทันที อย่างไรก็ดี คณะกรรมการอำนวยการฯ ได้นำคบสำรองมาจุดขึ้นใหม่
ในการวิ่งคบเพลิงในโอลิมปิกฤดูร้อน 2008 เจ้าหน้าที่ผู้รับผิดชอบคบเพลิงได้ดับเพลิงอย่างน้อยสองคราเพื่อให้การลำเลียงคบเพลิงด้วยรถระหว่างการแห่รอบกรุงปารีสที่ต้องผจญบรรดาผู้ประท้วงเป็นไปโดยเรียบร้อย สำหรับการจุดเพลิงขึ้นใหม่นั้น ใช้คบสำรองที่รักษาไว้บนเครื่องบินโดยเข้มงวด คณะกรรมการอำนวยการจัดการแข่งขันแถลงภายหลังว่า ในการแข่งขันครั้งนี้จำต้องมีการจุดเพลิงในคบขึ้นใหม่ทุก ๆ สิบห้านาทีเหตุเพราะการประท้วงในหลายประเทศที่เกี่ยวข้อง
พิธีการหลัก > การวิ่งคบเพลิงโอลิมปิก > ผู้จุดคบเพลิง

ผู้จุดคบเพลิงกีฬาโอลิมปิกจะต้องเป็นผู้ที่เป็นนักกีฬาที่มีความสำคัญกับวงการกีฬาของประเทศที่เป็นเจ้าภาพ หรือเกี่ยวกับกีฬาโอลิมปิก เช่น ได้เหรียญรางวัลในกีฬาโอลิมปิก เป็นต้น แต่ในกีฬาโอลิมปิกที่ประเทศญี่ปุ่น ผู้จุดคบเพลิงในพิธีเปิด ไม่ได้เป็นนักกีฬา แต่เป็นผู้เกิดในวันที่นครฮิโรชิม่าถูกทิ้งระเบิดปรมาณู ซึ่งถือว่าเป็นครั้งแรกในกีฬาโอลิมปิกที่คนจุดคบเพลิง ไม่ได้เป็นนักกีฬา
ข้อขัดแย้ง

การซ้อมพิธีจุดเพลิงโอลิมปิก
การวิ่งคบเพลิงโอลิมปิกฤดูร้อน 1952
การวิ่งคบเพลิงโอลิมปิกฤดูร้อน 1996
การวิ่งคบเพลิงโอลิมปิกฤดูร้อน 2012
การวิ่งคบเพลิงโอลิมปิกฤดูหนาว 2014 ในอวกาศ
เฟมโต

เฟมโต (อังกฤษ: Femto) เป็นคำนำหน้าหน่วยในระบบเอสไอ แสดงถึงค่าหนึ่งส่วนพันล้านล้าน (10-15 หรือ 0.000 000 000 000 001) มีสัญลักษณ์คือ f
คำว่า เฟมโต มาจากคำว่า femten ในภาษาเดนมาร์ก มีความหมายว่า 15
ยกตัวอย่างการใช้:
โปรตอนมีเส้นผ่านศูนย์กลาง 1.6-1.7 เฟมโตเมตร
เฟม ขอดัง โดนโดน

| เฟม ขอดัง โดนโดน |
| --- | --- |
โปสเตอร์ภาพยนตร์
กำกับ: เควิน ตันเจริญ
เขียนบท: Allison Burnett
อำนวยการสร้าง: Mark Canton Gary Lucchesi Tom Rosenberg Richard Wright
นักแสดงนำ: Naturi Naughton Collins Pennie Kay Panabaker Asher Book Kherington Payne Walter Perez Anna Maria Perez de Taglé Paul Iacono Kristy Flores Paul McGill Debbie Allen Kelsey Grammer Charles S. Dutton Megan Mullally 
กำกับภาพ: Scott Kevan
ตัดต่อ: Myron Kerstein
ดนตรีประกอบ: Mark Isham
บริษัทผู้สร้าง: Lakeshore Entertainment United Artists 
ผู้จัดจำหน่าย: Metro-Goldwyn-Mayer
วันฉาย: 25 กันยายน ค.ศ. 2009 (US และ UK)  24 กันยายน ค.ศ. 2009(AUS)
ความยาว: 107 นาที
ประเทศ: อเมริกา
ภาษา: ภาษาอังกฤษ
ทุนสร้าง: $18 ล้าน
ทำเงิน: $22,106,468
เฟม ขอดัง โดนโดน (อังกฤษ: Fame) เป็นภาพยนตร์เพลงอเมริกัน ในปี 2009 ที่นำภาพยนตร์ในยุคคริสต์ทศวรรษ 1980 มาทำใหม่ในชื่อเดียวกัน ภาพยนตร์กำกับโดยเควิน ตันเจริญ ชาวอเมริกันเชื้อสายไทย เขียนบทโดยอัลลิสัน เบอร์เนตต์ ภาพยนตร์ออกฉายเมื่อวันที่ 25 กันยายน ค.ศ. 2009 ในสหรัฐอเมริกา แคนาดาและสหราชอาณาจักร
เฟมโตลิตร

เฟมโตลิตร (อังกฤษ: femtolitre; femtoliter) เป็นหน่วยเมตริกของปริมาตร มีค่าเท่ากับ 10−15 ลิตร สามารถใช้ตัวย่อว่า fL หรือ fl หนึ่งเฟมโตลิตรมีค่าเท่ากับ 1 ลูกบาศก์ไมโครเมตร (1 μm3)
เพ็มฟิกัส

| เพ็มฟิกัส |
| --- | --- |

สาขาวิชา: ตจวิทยา
เพ็มฟิกัส (อังกฤษ: pemphigus) หรือ โรคตุ่มน้ำพอง เป็นโรคหายากชนิดหนึ่งในกลุ่มโรคตุ่มน้ำพองจากภูมิต้านตนเองที่เกิดกับผิวหนังและเยื่อเมือก ชื่อ pemphigus มาจากภาษากรีก pemphix ซึ่งแปลว่า ตุ่มหนอง (pustule)
ผู้ป่วยโรคนี้จะมีตุ่มน้ำพองตามร่างกาย ซึ่งเกิดจากการมีสารภูมิต้านตนเองต่อโปรตีนเดสโมเกลอิน (desmoglein) ที่ทำหน้าที่คล้ายกาวเชื่อมเซลล์หนังกำพร้าแต่ละเซลล์เข้าด้วยกันผ่านจุดเชื่อมที่เรียกว่าเดสโมโซม (desmosome) เมื่อมีภูมิต้านตนเองมาทำลายเดสโมเกลอินแล้วจะทำให้เซลล์แต่ละเซลล์ที่ควรจะติดกันนี้ถูกแยกออกจากกัน เรียกการแยกกันนี้ว่า อะแคนโธลัยซิส (acantholysis) ซึ่งจะทำให้เกิดตุ่มน้ำพอง ซึ่งเมื่อแตกออกแล้วจะกลายเป็นแผลเปื่อย ในบางรายอาจเกิดตุ่มน้ำพองขึ้นเป็นบริเวณกว้างมากๆ ได้
ในสมัยก่อนที่ยังไม่รู้สาเหตุของโรคนี้ ชื่อเพ็มฟิกัสจะเป็นคำที่ใช้เรียกโรคใดๆ ที่ทำให้เกิดตุ่มน้ำพองที่ผิวหนังและเยื่อเมือง แต่หลังจาก ค.ศ. 1964 ก็มีผู้วิจัยพบว่าในเลือดของผู้ป่วยเพ็มฟิกัสบางรายจะมีสารภูมิต้านตนเอง (autoantibody) ต่อชั้นผิวหนังที่แยกจากกันจนเกิดเป็นตุ่มน้ำพอง หลังจากนั้นจึงมีการศึกษาเพิ่มเติมและรายงานต่อวารสารการแพทย์เมื่อ ค.ศ. 1971 ว่าโรคนี้เป็นโรคที่มีสาเหตุมาจากภาวะภูมิต้านตนเอง
แหล่งข้อมูลอื่น

| --- | --- |
การจำแนกโรค: DICD-10: L10 ICD-9-CM: 694.4 OMIM: 169600 Benign Chronic ~ 169610 ~ Vulgaris, Familial MeSH: D010392 DiseasesDB: 9764
ทรัพยากรภายนอก: MedlinePlus: 000882 eMedicine: derm/317  derm/318 ~ foliaceus derm/314 Drug-induced ~ derm/543 ~ herpetiformis derm/315 ~ IgA derm/319 ~ Vulgaris derm/535 ~Paraneoplastic derm/150 Benign ~   (Hailey-Hailey Disease) Patient UK: เพ็มฟิกัส
เพียวร์เฮโรอิน

เพียวร์เฮโรอิน (อังกฤษ: Pure Heroine) เป็นสตูดิโออัลบั้มเปิดตัวของนักร้องนักแต่งเพลงชาวนิวซีแลนด์ ลอร์ด วางจำหน่ายเมื่อวันที่ 27 กันยายน ค.ศ. 2013 โดยยูนิเวอร์แซล, ลาวา และรีพับลิกเรเคิดส์ หลังจากการประชุมกับนักแต่งเพลงไม่ประสบความสำเร็จหลายครั้ง ลอร์ดก็จับคู่กับโจเอล ลิตเติล ตัวแทนของเอแอนด์อาร์ สกอตต์ แมกลาชลันช่วยในการผลิตอัลบั้ม การบันทึกเสียงเกิดขึ้นที่โกลเดนเอจสตูดิโอส์ในออกแลนด์ เพียวร์เฮโรอินได้รับการขนานนามว่าเป็นอัลบั้มอิเล็กทรอนิกา ดรีมป็อป และอิเล็กโทรป็อปที่มีการผลิตแบบเรียบง่าย เสียงเบสหนักแน่น และบีตที่ตั้งโปรแกรมไว้
โดยทั่วไปแล้ว เพียวร์เฮโรอิน ได้รับการวิจารณ์ในเชิงบวกจากนักวิจารณ์เพลง หลายคนชื่นชมการแต่งเพลง การผลิต และการขับเสียงร้องของลอร์ด ปรากฏในรายชื่อนักวิจารณ์เมื่อสิ้นปีหลายรายการ และได้รับการเสนอชื่อเข้าชิงรางวัลอัลบั้มเพลงป็อปยอดเยี่ยม ในงานประกาศผลรางวัลแกรมมีประจำปี ครั้งที่ 56 อัลบั้มนี้เกี่ยวกับอรรถบทของเยาวชนและการวิพากษ์วัฒนธรรมกระแสหลัก พาสำรวจวัตถุนิยม ชื่อเสียง วัฒนธรรมการบริโภค และสถานภาพทางสังคม เพียวร์เฮโรอินมีชื่อเสียงในด้านอิทธิพลต่อดนตรีป็อปสมัยใหม่
ลอร์ดเปิดตัวซิงเกิลนำของอัลบั้ม "Royals" สู่ความสำเร็จเชิงวิจารณ์และเชิงพาณิชย์ ตามมาด้วย "Tennis Court" "Team" และ "Glory and Gore" อัลบั้มนี้เปิดตัวที่อันดับ 3 ในชาร์ตบิลบอร์ด 200 ของสหรัฐฯ โดยขายได้ 129,000 ยูนิตเทียบเท่ากับอัลบั้ม และติดอันดับชาร์ตในออสเตรเลียและนิวซีแลนด์ เพียวร์เฮโรอินเป็นหนึ่งในอัลบั้มที่ขายดีที่สุดในปี ค.ศ. 2014 ได้รับการรับรองระดับแพลตินัมในสหราชอาณาจักร ดับเบิลแพลตินัมในแคนาดา และระดับแพลตินัมสามเท่าในออสเตรเลียและสหรัฐอเมริกา ขายได้มากกว่า 5 ล้านชุดทั่วโลก ในเดือนพฤศจิกายน ค.ศ. 2021 เพียวร์เฮโรอินเวอร์ชันขยายถูกดึงออกจากบริการสตรีมเพลงทั้งหมด โดยมีเพลงเพิ่มเติมให้ใช้งานผ่านเดอะเลิฟคลับอีพี ที่เผยแพร่ซ้ำและซิงเกิลอื่น ๆ ในบริการสตรีมทั้งหมด
การตอบรับเชิงวิจารณ์

| ผลคะแนน> ที่มา | ผลคะแนน> ค่าประเมิน |
| --- | --- |
เมทาคริติก: 79/100
เอนีดีเซ็นต์มิวสิก?: 7.6/10
คะแนนคำวิจารณ์
ที่มา: ค่าประเมิน
AllMusic: 
The A.V. Club: B+
Entertainment Weekly: A−
The Guardian: 
The Independent: 
NME: 6/10
Pitchfork: 7.3/10
Q: 
Rolling Stone: 
Spin: 6/10
เพียวร์เฮโรอินได้รับคำวิจารณ์เชิงบวกจากนักวิจารณ์โดยทั่วไป เว็บไซต์รวมเมทาคริติก รายงานคะแนนปกติที่ 79 จากบทวิจารณ์ 28 รายการ เจสัน ลิปชูตซ์ จากบิลบอร์ด อธิบายว่า "ไม่มีที่ติ" และ "การสำรวจจิตวิญญาณของหญิงสาวที่เงียบขรึมในยุคอินเทอร์เน็ต พยายามรู้สึกบางอย่างและไม่อิจฉาไปเสียทุกอย่าง" ในบทวิจารณ์ A− อันเป็นที่ชื่นชอบของเรย์ ราห์มาน จากเอนเตอร์เทนเมนต์วีกลี กล่าวว่าการผลิตอัลบั้ม การขับเสียงร้อง และการแต่งเนื้อร้อง "ส่งสัญญาณถึงการมาถึงของดาวดวงใหม่" ในทางตรงกันข้าม มอรา จอห์นสตัน ผู้วิจารณ์จากสพิน แนะนำว่าลอร์ดใช้อายุของเธอเป็น "อุบายเงอะงะ" โดยประกาศว่าเพลงของเธอ "ตกลงอย่างจริงจัง" และล้างด้วย "(อาจเป็นของปลอม) วัยรุ่นป็อปสตาร์น่าเบื่อ" ลินด์เซย์ โซลาดซ์ จากพิตช์ฟอร์ก บรรยายว่าลอร์ดเป็น "ผู้สื่อข่าวแนวหน้าของวัฒนธรรมเยาวชนหลังยุคดิจิทัลที่สูญเสียไปอย่างงดงาม และความเบื่อหน่ายของชนชั้นแรงงานในเขตชานเมือง"
รายการเพลง

เพลงทั้งหมดเขียนโดยเอลลา เยลิช-โอคอนเนอร์ และโจเอล ลิตเติล และอำนวยการสร้างโดยลิตเติล ยกเว้นที่ระบุไว้
| ลำดับ | ชื่อเพลง | ยาว |
| --- | --- | --- |
| 1. | "Tennis Court" | 3:18 |
| 2. | "400 Lux" | 3:54 |
| 3. | "Royals" | 3:10 |
| 4. | "Ribs" | 4:18 |
| 5. | "Buzzcut Season" | 4:06 |
| 6. | "Team" (producers: Little, Yelich-O'Connor) | 3:13 |
| 7. | "Glory and Gore" | 3:30 |
| 8. | "Still Sane" | 3:08 |
| 9. | "White Teeth Teens" | 3:36 |
| 10. | "A World Alone" (producers: Little, Yelich-O'Connor) | 4:54 |
| ความยาวทั้งหมด: | ความยาวทั้งหมด: | 37:07 |
| ลำดับ | ชื่อเพลง | ยาว |
| --- | --- | --- |
| 11. | "Bravado" | 3:41 |
| 12. | "Swingin Party" (writer: Paul Westerberg) | 3:42 |
| 13. | "Bravado" (Fffrrannno remix) | 3:43 |
| ความยาวทั้งหมด: | ความยาวทั้งหมด: | 48:13 |
| ลำดับ | ชื่อเพลง | ยาว |
| --- | --- | --- |
| 11. | "No Better" | 2:50 |
| 12. | "Bravado" | 3:41 |
| 13. | "Million Dollar Bills" | 2:18 |
| 14. | "The Love Club" | 3:21 |
| 15. | "Biting Down" | 3:33 |
| 16. | "Swingin Party" (writer: Westerberg) | 3:42 |
| ความยาวทั้งหมด: | ความยาวทั้งหมด: | 56:32 |
หมายเหตุ
^[a]  หมายถึงผู้ผลิตเพิ่มเติม
แหล่งข้อมูลอื่น

เว็บไซต์ทางการ
Pure Heroine ที่ดิสคอกส์ (รายการวางจำหน่าย)
| ด ค กลอร์ด |
| --- | --- |
 รางวัลและการเข้าชิง  ผลงาน  เพลง 
สตูดิโออัลบั้ม:  เพียวร์เฮโรอิน  เมโลดรามา  โซลาร์พาวเวอร์ 
อีพี:  เดอะเลิฟคลับอีพี  เทนนิสคอร์ตอีพี  Te Ao Mārama 
ซาวด์แทร็ก:  เดอะฮันเกอร์เกมส์: ม็อกกิงเจย์, พาร์ต 1 
ซิงเกิล:  "Royals"  "Tennis Court"  "Team"  "Glory and Gore"  "Yellow Flicker Beat"  "Magnets"  "Green Light"  "Perfect Places"  "Homemade Dynamite"  "Solar Power"  "Stoned at the Nail Salon"  "Mood Ring"  "Fallen Fruit" 
ซิงเกิลประชาสัมพันธ์:  "Bravado"  "Buzzcut Season"  "Ribs"  "No Better"  "Liability"  "Sober" 
เพลงอื่น ๆ:  "Swingin Party"  "Everybody Wants to Rule the World"  "Meltdown"  "The Louvre"  "Supercut"  "Hard Feelings/Loveless"  "Writer in the Dark" 
ทัวร์:  เพียวร์เฮโรอิน  เมโลดรามา  โซลาร์พาวเวอร์ 
หนังสือ:  โกอิงเซาต์ 
เพลงที่เกี่ยวข้อง:  "Foil"  "All My Love"  "Don't Take the Money"  "Heartlines"  "Blouse" 
  หมวดหมู่ 
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ กลุ่มการวางจำหน่าย
เพียงพอนโคลัมเบีย

| เพียงพอนโคลัมเบีย> สถานะการอนุรักษ์ |
| --- | --- |
 ไม่มั่นคง  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
ชั้นย่อย:: Theria
ชั้นฐาน:: Eutheria
อันดับ:: Carnivora
วงศ์:: Mustelidae
วงศ์ย่อย:: Mustelinae
สกุล:: Mustela
สปีชีส์:: M.  felipei
ชื่อทวินาม
Mustela felipei Izor and de la Torre, 1978


Colombian weasel range
เพียงพอนโคลัมเบีย (อังกฤษ: Colombian weasel) เป็นสัตว์ที่อยู่ในวงศ์เพียงพอน (Mustelidae) ที่หายากมาก พบได้เฉพาะบริเวณ Hulia และ Cauca ในประเทศโคลัมเบีย (Columbia) และทางตอนเหนือของประเทศเอกวาดอร์
ขนาด

เพียงเพียนโคลัมเบียมีขนาดลำตัวอยู่ที่ประมาณ 22 เซนติเมตร หากไม่นับรวมหางจะมีขนาดประมาณ 11.5 เซนติเมตร และมีน้ำหนัก 120-125 กรัม
ถิ่นที่อยู่และการถูกคุกคาม

แต่พบว่าใกล้แม่น้ำบริเวณเทือกเขาของประเทศโคลัมเบียและประเทศเอกวาดอร์ที่ระดับความสูง 1,700 - 2,000 เมตร (5,600 - 8,900 ฟุต) ซึ่งเป็นที่อยู่ของเพียงพอนโคลัมเบียมีการตัดไม้ทำลายป่าอย่างกว้างขวาง ส่งผลให้มีสปีชีส์ที่เหลือของสัตว์ในบริเวณนั้นเหลือรอดน้อยกว่า 10 สปีชีส์ และเพื่อเป็นการอนุรักษ์จึงทำการใส่สายรัดข้อเท้าเพื่อเก็บข้อมูลการใช้ชีวิตของเพียงพอนโคลัมเบียอีกด้วย
การอ้างอิง

1 2 3  Emmons, L. & Helgen, K. (2008). Mustela felipei. In: IUCN 2008. IUCN Red List of Threatened Species. Downloaded on 21 March 2009. Database entry includes a brief justification of why this species is of vulnerable
↑  Eisenberg, John Frederick (1999). Mammals of the Neotropics: The Central Neotropics: Ecuador, Peru, Bolivia, Brazil (vol. 3). Chicago: University of Chicago Press. p. 624. ISBN 978-0-226-19542-1. {{cite book}}: ไม่รู้จักพารามิเตอร์ |coauthors= ถูกละเว้น แนะนำ (|author=) (help)
↑  Carnivores of the World by Dr. Luke Hunter. Princeton University Press (2011), ISBN 9780691152288
↑  Novak, R. M. 1999. Walker's Mammals of the World. 6th edition. Johns Hopkins University Press, Baltimore. ISBN 0-8018-5789-9
แหล่งข้อมูลอื่น

Izor, R. J. and N. E. Peterson. 1985. Notes on South American weasels. Journal of Mammalogy 66: 788–790.
ข้อมูลที่เกี่ยวข้องกับ Mustela felipei ที่วิกิสปีชีส์
วิกิมีเดียคอมมอนส์มีสื่อเกี่ยวกับ เพียงพอนโคลัมเบีย
เฟธไฟเทอร์

| เฟธไฟเทอร์ |
| --- | --- |
ผู้พัฒนา: โมลเลอินดุสเตรีย
แนว: เกมต่อสู้
รูปแบบ: ผู้เล่นเดี่ยว
ภาพหน้าจอ
เฟธไฟเทอร์ (อังกฤษ: Faith Fighter) เป็นเกมต่อสู้ที่ได้รับการพัฒนาโดยเว็บไซต์โมลเลอินดุสเตรียของอิตาลี ซึ่งผู้เล่นจะต่อสู้ในฐานะบุคคลสำคัญทางศาสนา เช่น พระโคตมพุทธเจ้า, พระเยซู หรือมุฮัมมัด และต้องต่อสู้กับเซนูหลังจากเอาชนะตัวละครที่เล่นได้ทั้งหมด
เกมดังกล่าวถูกถอดถอนออกชั่วคราวจากเว็บไซต์การจัดเมื่อปลายเดือนเมษายน ค.ศ. 2009 เพื่อตอบสนองต่อการประท้วงจากฝ่ายสังเกตการณ์อาการกลัวอิสลามขององค์การการประชุมอิสลาม ในการตอบสนอง ผู้สร้างเกมได้โพสต์ภาคต่อของเกมโดยมีการเซ็นเซอร์ใบหน้าของมุฮัมมัด ซึ่งผู้เล่นจะต้องมอบ "ความรัก" ให้โดยคลิกที่บุคคลสำคัญทางศาสนาแต่ละท่าน หากไม่มีการกระทำนี้ รูปก็ค่อย ๆ เลือนหายไป ซึ่งเกมดั้งเดิมได้รับการโพสต์ใหม่ในเว็บไซต์ของผู้ผลิต
ส่วนในประเทศบราซิล อูนิแฟร์โซออนไลน์ถูกบังคับให้นำเกมออกจากเซิร์ฟเวอร์ของตนตามคำตัดสินของศาล ในคดีที่ได้รับการสนับสนุนจากมัสยิดในบาร์เรโตส รัฐเซาเปาลู
แหล่งข้อมูลอื่น

Faith Fighter at Molleindustria
Faith Fighter at Newgrounds
เฟย์เอตต์วิลล์ (รัฐนอร์ทแคโรไลนา)

| เฟย์เอตต์วิลล์ |
| --- | --- |
เมือง

สมญา: "All-America City"
คำขวัญ: Live. Thrive. Prosper.
เฟย์เอตต์วิลล์Location within the state of North Carolina
พิกัด: 35°4′0″N 78°55′3″W﻿ / ﻿35.06667°N 78.91750°W﻿ / 35.06667; -78.91750
ประเทศ: สหรัฐอเมริกา
รัฐ: รัฐนอร์ทแคโรไลนา
เคาน์ตี: คัมเบอร์แลนด์
ก่อตั้ง: ค.ศ. 1762
การปกครอง
 • นายกเทศมนตรี: Anthony G. Chavonne
 • City Manager: Ted Voorhees
พื้นที่
 • เมือง: 60.0 ตร.ไมล์ (155.3 ตร.กม.)
 • พื้นดิน: 58.8 ตร.ไมล์ (152.2 ตร.กม.)
 • พื้นน้ำ: 1.2 ตร.ไมล์ (3.1 ตร.กม.)
ความสูง: 263 ฟุต (80 เมตร)
ประชากร (ประมาณการปี 2011)
 • เมือง: 205,678 คน
 • ความหนาแน่น: 2,059.2 คน/ตร.ไมล์ (795.1 คน/ตร.กม.)
 • รวมปริมณฑล: 374,157 คน
เขตเวลา: UTC-5 (ตะวันออก (EST))
 • ฤดูร้อน  (เวลาออมแสง): UTC-4 (EDT)
รหัสพื้นที่: 910
FIPS code: 37-22920
GNIS feature ID: 1020226
เว็บไซต์: www.cityoffayetteville.org
เฟย์เอตต์วิลล์ (อังกฤษ: Fayetteville) เป็นเมืองในคัมเบอร์แลนด์เคาน์ตี รัฐนอร์ทแคโรไลนา สหรัฐอเมริกา เป็นเคาน์ตีซีตของคัมเบอร์แลนด์เคาน์ตี เป็นที่ตั้งของฟอร์ตแบรกก์ กองทัพอเมริกัน ตั้งอยู่ทางตะวันตกเฉียงเหนือของเมือง จากข้อมูลปี ค.ศ. 2011 เมืองมีประชากร 205,678 คน เป็นเทศบาลที่ใหญ่เป็นอันดับ 6 ของรัฐ ตั้งอยู่บนฝั่งแม่น้ำเคปเฟียร์บริเวณจุดเริ่มต้นของการเดินเรือ ในอดีตเคยเป็นศูนย์กลางการผลิตน้ำมันสนและไม้แปรรูปที่สำคัญ
เฟนเดอร์ เทเลแคสเตอร์

เฟนเดอร์ เทเลแคสเตอร์ สีบัตเตอร์สก็อตช์
เฟนเดอร์ เทเลแคสเตอร์ (อังกฤษ: Fender Telecaster) หรือเรียกสั้นๆ ว่า เทเล (Tele) เป็นกีตาร์ไฟฟ้าตัวตัน (solid body) คอเว้าเดี่ยว รุ่นแรกที่ผลิตในเชิงพาณิชย์ของเฟนเดอร์ จำหน่ายครั้งแรกเมื่อปี ค.ศ. 1950 และยังคงผลิตอยู่เรื่อยๆ เทเลแคสเตอร์เป็นรุ่นที่นิยมเล่นในแนวเพลงคันทรี, แจ๊ส, บลูส์ หรือแม้กระทั่งร็อก มีรุ่นย่อยๆ อีกหลายรุ่น เช่น  Thinline, Custom, Deluxe, Plus, Tele Jr., Nashville B-Bender และรุ่น signature ของศิลปินที่มีชื่อเสียงอีกหลายคน
นอกจากจะเป็นชื่อรุ่นกีตาร์ไฟฟ้าแล้ว เทเลแคสเตอร์ยังเป็นชื่อรุ่นของกีตาร์เบสอีกด้วย โดยมีโครงสร้างคล้ายกัน แต่จะแตกต่างกันตรงที่กีตาร์เบสเทเลแคสเตอร์จะเป็นแบบคอเว้าคู่ (double cutaway)
แหล่งข้อมูลอื่น

เว็บไซต์อย่างเป็นทางการ เก็บถาวร 2013-10-29 ที่ เวย์แบ็กแมชชีน
เพลย์เยอร์ อูโน

| เพลย์เยอร์ อูโน |
| --- | --- |

เกิด:  (1987-07-20) กรกฎาคม 20, 1987 (37 ปี) กาติโน รัฐควิเบก ประเทศแคนาดา
ประวัติมวยปล้ำอาชีพ
ชื่อบนสังเวียน: เพลย์เยอร์ อูโน ฟลิบ ดี. เบอร์เกอร์
ส่วนสูง: 5 ft 9 in (1.75 m)
น้ำหนัก: 171 ปอนด์ (78 กิโลกรัม) (78 กก.)
มาจาก: ราชอาณาจักรเห็ด
ฝึกหัดโดย: คลัชเชอร์ ไคล์น ริค สเตอร์ลิง
เปิดตัว: 17 มกราคม ค.ศ. 2004 
นิโคลัส แดนเชอโร (อังกฤษ: Nicolas Dansereau) เกิดวันที่ 20 กรกฎาคม ค.ศ. 1987 เป็นนักมวยปล้ำอาชีพชาวแคนาดา หรือเป็นที่รู้จักกันดีของวงการในชื่อ เพลย์เยอร์ อูโน ผู้ซึ่งปัจจุบันเข้าร่วมแข่งขันในรายการอิสระหลายรายการทั่วทั้งแคนาดา และสหรัฐอเมริกา รวมทั้ง อัลฟา-1 เรสต์ลิง, แคปิตอลแชมเปียนชิปคอมแบท (C*4), อินเตอร์สปีชีส์เรสต์ลิง (ISW) และ โปรเรสต์ลิงกอริลลา (PWG) เขามีพื้นฐานทางภาพลักษณ์, การเคลื่อนไหว และเครื่องแต่งกาย (เช่น การอ้างถึงมาริโอ, ลุยจิ และวาริโอ) ที่เกี่ยวข้องกับบรรดาวิดีโอเกมต่าง ๆ ยิ่งไปกว่านั้น ยังมุ่งเน้นเฉพาะระบบคอนโซลแฟมิคอม และซูเปอร์แฟมิคอม เขามักร่วมทีมกับ สตัพเพไฟด์/เพลย์เยอร์ ดอส โดยได้รับการเรียกขานว่า ซูเปอร์สแมชบราเธอส์
หนึ่งในเครื่องหมายการค้าของเขาคือกางเกงตัวเก่าของเขา ซึ่งมีการออกแบบเป็นคันบังคับแบบแฟมิคอมที่ด้านหนึ่งของกางเกง โดยหากกดปุ่ม หยุดชั่วคราว (Pause) เขาก็จะหยุดการเคลื่อนที่ และหากฝ่ายตรงข้ามทำการโจมตีเขา ในขณะที่เขาหยุดอยู่นี้ เขาก็จะไม่รู้สึกอะไรจนกว่าจะกดปุ่มดังกล่าวอีกครั้ง นอกจากนั้นในลักษณะดังกล่าว หากปุ่ม A หรือ B ถูกกด เขาก็จะโจมตีด้วยมือซ้ายหรือมือขวาของเขา ซึ่งปุ่มหยุดนี้ได้ถูกเอาออกเมื่ออูโนได้ทำการเปิดตัวเครื่องแต่งกายแบบล่าสุดใน ค.ศ. 2009
ประวัติ > อินเตอร์เนชันแนลเรสต์ลิงอินดิเคท

อูโน ได้รับการเปิดตัวในการแข่งขันมวยปล้ำของแคนาดาในรายการ อินเตอร์เนชันแนลเรสต์ลิงซินดิเคท (IWS) อูโนได้พบกับคู่หูอย่าง สตัพเพไฟด์ สำหรับการแท็กทีมอย่างรวดเร็ว ในฐานะทีมซูเปอร์สแมชบราเธอส์ ซึ่งเป็นทีมที่ประสบความสำเร็จหลังจากนั้นไม่นาน โดยได้ชนะในรายการ IWS แท็กทีมแชมเปียนชิป และอูโนยังประสบความสำเร็จในฐานะผู้เข้าแข่งขันเดี่ยว โดยเป็นผู้ชนะรายการ IWS แคนาเดียนแชมเปียนชิปอีกด้วย เขายังคงเข้าร่วมการแข่งขันจนกระทั่งรายการนี้ได้พับไปในวันที่ 9 ตุลาคม ค.ศ. 2010
ประวัติ > จิคาระ

ใน ค.ศ. 2007 ทีมของอูโน และสตัพเพไฟด์ ได้เริ่มแข่งขันในจิคาระ ซึ่งช่วงนี้เองที่สตัพเพไฟด์ได้เข้าแข่งในชื่อเพลย์เยอร์ ดอส และใช้ชื่อทีมของพวกเขาคือ ซูเปอร์สแมชบราเธอส์ และชนะรายการจิคาระกัมเปโอนาโตสเดปาเรคัส จากทีมอินโคฮีเรนซ์ (เดลิเรียส และฮาโลวิค) ที่การแข่งขัน เลย์อิงอินเดอะกัทเตอร์ส, ลุคกิงแอทเดอะสตาร์ส เมื่อวันที่ 21 กันยายน ค.ศ. 2008 เป็นเพียงทีมเดียวที่ได้รับการจัดเข้าร่วมรายการก่อนที่จะสูญเสียให้แก่ทีมดิออสซิเรียนพอร์ทัล ซึ่งเป็นทีมของอะเมซิส กับโอฟีเดียน ที่การแข่งขัน โกลบอลกันเล็ท: ไนท์ 2 ใน ค.ศ. 2009 อูโนประสบกับความพ่ายแพ้เป็นระยะเวลาที่ยาวนาน ซึ่งรวมถึงความพ่ายแพ้ร่วมกับ เพลย์เยอร์ ดอส สำหรับรายการ ยังไลออนส์คัพ แต่ความพ่ายแพ้ก็มาสิ้นสุดลงเมื่อช่วงจบฤดูกาล เมื่อเขาได้ทำการเปิดตัว เดอะจอยสติ๊ก รูปแบบใหม่ และได้บังคับให้ทิม ดอนสท์ ได้แตะมันออกไป ณ วันที่ 24 ตุลาคม ค.ศ. 2010 อูโนเข้าแข่งขันมวยปล้ำสำหรับรายการจิคาระเป็นครั้งสุดท้าย ร่วมกับ ดอส โดยได้พบกับซารา เดล เรย์ และ เดซี เฮซ ซึ่งอูโน กับดอส เป็นฝ่ายแพ้